Predkladacia správa

Návrh vyhlášky Ministerstva dopravy Slovenskej republiky, ktorou sa mení a dopĺňa vyhláška Ministerstva dopravy a výstavby Slovenskej republiky č. 140/2018 Z. z., ktorou sa ustanovujú podrobnosti v oblasti montáže plynových zariadení v znení neskorších predpisov sa predkladá podľa § 136 ods. 3 písm. j) zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení zákona č. 198/2020 Z. z.

Cieľom návrhu vyhlášky je aktualizovať a spresniť niektoré ustanovenia upravujúce odbornú spôsobilosť technikov montáže plynových zariadení, vedenie evidencie a vykonávanie úkonov prostredníctvom celoštátneho informačného systému, ako aj rozšíriť rozsah údajov evidovaných pri činnostiach pracovísk montáže plynových zariadení. Súčasne sa navrhujú legislatívno-technické úpravy reagujúce na zmeny právnych predpisov a potreby aplikačnej praxe.
[bookmark: _GoBack]V oblasti odbornej spôsobilosti technikov montáže plynových zariadení sa zavádza systém priebežného školenia počas platnosti osvedčenia technika, vrátane podrobností o jeho organizácii, priebehu, hodnotení a evidencii.

Účinnosť návrhu vyhlášky sa navrhuje dňom 1. januára 2027 vzhľadom na dĺžku legislatívneho procesu a vzhľadom na účinnosť návrhu zákona, ktorým sa mení a dopĺňa zákon č. 106/2018 Z. z. o prevádzke vozidiel v cestnej premávke (parlamentná tlač č. 1326). 

Návrh vyhlášky nemá vplyvy na rozpočet verejnej správy, na podnikateľské prostredie, nemá sociálne vplyvy, vplyvy na životné prostredie, vplyvy na informatizáciu spoločnosti, vplyvy na služby verejnej správy pre občana ani vplyvy na manželstvo, rodičovstvo a rodinu.

Návrh vyhlášky je potrebné predložiť do vnútrokomunitárneho pripomienkového konania.

Návrh vyhlášky je v súlade s Ústavou Slovenskej republiky, s ústavnými zákonmi a nálezmi Ústavného súdu Slovenskej republiky, so zákonmi a ostatnými všeobecne záväznými právnymi predpismi platnými v Slovenskej republike, s medzinárodnými zmluvami, ktorými je Slovenská republika viazaná, ako aj s právom Európskej únie.

Návrh vyhlášky sa netýka pôsobnosti miestnej územnej samosprávy.

